Zidan UEFA Superkubogida “Sevilya”ga qarshi o‘ynashi mumkin bo‘lgan 18 nafar futbolchini ma’lum qildi

Ertaga — 9-avgust kuni Madridning “Real” klubi UEFA Superkubogini qo‘lga kiritish uchun “Sevilya”ga qarshi saf tortadi.

“Qirollik klubi” bosh murabbiyi Zinedin Zidan uchrashuvda maydonga tushishi mumkin bo‘lgan 18 nafar futbolchini qaydnomaga kiritdi, deb xabar berdi “Championat.asia”. Undan Zidanning o‘g‘li — darvozabon Lyuka Zidan birinchi bor joy oldi.
“Real” yetakchilari hisoblangan Toni Kroos, Garet Beyl va Krishtianu Ronalduning “Sevilya”ga qarshi maydonga tushmasligi aniq. Quyida qaydnomadan joy olgan yigitlar bilan tanishing:
Darvozabonlar: Kasilya, Yanes, Lyuka Zidan.
Himoyachilar: Karvaxal, Ramos, Varan, Nacho, Danilo, Marselo.
Yarim himoyachilar: Xames, Kasemiro, Kovachich, Modrich, Isko, Asensio, Markos Lyorente.
Hujumchilar: Benzema, Lukas Vaskes, Morata, Mariano.